Καλλιτέχνες από όλο το εύρος της ηλεκτρονικής μουσικής, workshops, installations και προβολές\nΔύο προβολές συμπεριλαμβάνονται στο φετινό πρόγραμμα του FASMA Festival, προσφέροντας μια ολοκληρωμένη οπτική στην techno και πειραματική σκηνή. Το «Άγιο Δισκοπότηρο» της ηλεκτρονικής μουσικής και σπάνιο ντοκιμαντέρ “Sähkö The movie”, καταγράφει την Φινλαδική techno ετικέτα Sähkö Recordings στην πιο ακμάζουσα περίοδό της, στα μέσα της δεκαετίας του ‘90, ενώ η ταινία “The Sound of Belgium” εξερευνά την πλούσια αλλά ανείπωτη ιστορία της Βελγικής χορευτικής σκηνής.\nsix d.o.g.s, -1 (basement)\nsix d.o.g.s, Gig space (μετά τα μεσάνυχτα)\nsix d.o.g.s, Bar\nΠροβολή (20.00 – 21.00):\nSähkö The movie – Documentary on Finnish techno label Sähkö Recordings in its mid-90s prime\nSecret Afternoon Closing Party – Αποκλειστική είσοδος στους κατόχους τριήμερου εισιτηρίου\nΟ Γιώργος Ανυφαντής, γνωστός ως ANFS, είναι dj, παραγωγός και συνιδρυτής της experimental / techno ετικέτας Modal Analysis. Η σχέση του με τη μουσική ξεκινάει σε νεαρή ηλικία, με τη συμμετοχή του σε συγκροτήματα και μέσα από τις δουλειές του ως ηχολήπτης σε διάφορα στούντιο. Σπουδάζοντας sound design, ο ANFS ανέπτυξε έντονο ενδιαφέρον για την ηλεκτρονική μουσική, τα εξεζητημένα ηλεκτρονικά συστήματα και τους μυστηριώδεις, σκοτεινούς ήχους.\nΟι παραγωγές του αποτελούνται από ηχητικά κολάζ παραμορφωμένων και ατμοσφαιρικών ήχων με industrial κρουστά σε tribal ρυθμικές συχνότητες. Τα σετ του χαρακτηρίζονται από την πρόσμιξη διαφορετικών μουσικών στυλ, με γνώμονα τον σκληρό ρυθμό, τις μελωδικές επαναλήψεις και τους αφαιρετικούς techno ήχους. Με την σταθερά ποιοτική παρουσία του την τελευταία διετία, έχει καταφέρει να εδραιωθεί στην εγχώρια ηλεκτρονική σκηνή, τραβώντας παράλληλα το ενδιαφέρον και σε διεθνές επίπεδο.\nΟι Be Uncensored αποτελούνται από τους Kabelsalat, Rhyleb και Hearthink. Τρεις καλλιτέχνες με διαφορές στο μουσικό υπόβαθρο και με ξεχωριστές διαδρομές, τους οποίους ένωσε ο κοινός άξονας του γνήσιου πάθους για την ηλεκτρονική μουσική, το clubbing και τις σχετιζόμενες τέχνες. Σκοπός των Be Uncensored είναι η αναβίωση της ανόθευτης underground κουλτούρας, διοργανώνοντας DIY parties σε χώρους ιδιαίτερης αισθητικής και σκοτεινά dancefloors. Από τον Οκτώβριο του 2012 έχουν διοργανώσει περισσότερα από 20 parties σε εγκαταλελειμμένες βιοτεχνίες, σκοτεινά υπόγεια αλλά και σε club, με καλεσμένους καλλιτέχνες παγκόσμιου βεληνεκούς στο χώρο της ηλεκτρονικής μουσικής.\nΟ Beneath αποτελεί μια από τις σπανιότερες υπάρξεις της underground ηλεκτρονικής σκηνής εξαιτίας του αλάθητα δικού του χαρακτηριστικού ήχου. Σκοτεινός και ρυθμικός, με ευλαβικές αναφορές στους πρωτοπόρους της dubstep του 2003-2005, Youngsta και Hatcha, ενώ ο ήχος του επηρεάζεται παράλληλα από την πιο σύγχρονη house και UK Funky σκηνή.\nΑπό τότε που αντιλαμβάνεται τον εαυτό του ως μουσικόφιλο, ο Chris OD δημιουργεί προσωπικές ηχητικές αφηγήσεις αντλώντας το υλικό του μέσα από ένα μεγάλο εύρος ακουσμάτων τα οποία καταναλώνει με βουλιμία. Με κάθε μουσικό είδος να αποτελεί γι’ αυτόν πιθανή πηγή έμπνευσης, το βρίσκει αδύνατο να αποδώσει με όρους τη μουσική που παίζει. Αντιθέτως αναλαμβάνει ευχάριστα την πρόκληση να προσαρμόζεται σε περιστάσεις στις οποίες έχει την ευκαιρία να εκφράσει τις διαφορετικές πτυχές της διαρκώς εξελισσόμενης μουσικής του αντίληψης.\nΈπειτα από πολλά χρόνια επαφής με την ηλεκτρονική μουσική δουλεύοντας σε δισκοπωλείο στην Ολλανδία, ο Delta Funktionen ξεκίνησε να κυκλοφορεί techno το 2008. Γνωστός για την πρωτοποριακή και πειραματική χρήση αναλογικών και ψηφιακών μέσων, αναμιγνύοντας νοσταλγικούς ήχους του παρελθόντος με πάντα φουτουριστική διάθεση, οι κυκλοφορίες του στη Delsin είναι επηρρεασμένες από Chicago, Detroit, electro και Italo ήχους. Τα σετ του ως dj, είναι αρκετά δεξιοτεχνικά και ικανά ώστε να τον καταστίσουν headliner μεγάλων club, όπως το Fabric, ενώ ταυτόχρονα μπορεί να αποτελέσουν warm up για ονόματα όπως ο Jeff Mills.\nΟ DJ TLR, όντας παιδί της δεκαετίας του ‘80 και ‘90, έζησε περιόδους ριζικών πολιτισμικών και μουσικών αλλαγών, βιώνοντας τη γέννηση μουσικών ειδών όπως η hip hop, house, techno, jungle, electro, disco, 80s pop,wave, punk και hardcore. Αφού συνδέθηκε με την Bunker Records στα τέλη της δεκαετίας του ‘90, δημιούργησε την δική του δισκογραφική εταιρεία, Crème Organization, η οποία και φιλοξένησε ονόματα όπως αυτά των Bangkok Impact, Alexander Robotnick, JTC και Willie Burns.\nΠαράλληλα με την Crème, ο TLR έχει δημιουργήσει την R-Zone με στόχο να δόσει την δυνατότητα σε γνωστούς παραγωγούς του χώρου να εκδόσουν πολύ προσωπικές τους δουλειές ανώνυμα. Μουσικά, εξακολουθεί να παραμένει δραστήριος κυκλοφορώντας καινούργια mix, διατηρώντας πάντα τις λεπτές ισορροπίες μεταξύ του παρελθόντος και του παρόντος.\nΟ Άγγελος Μπαλτάς, ο άνθρωπος πίσω απ’ το όνομα «Φανταστικοί Ηχοί», παράγει μουσική εδώ και μία δεκαετία. Συνδυάζοντας τολμηρά την ψυχεδελική αντίληψη με στοιχεία διαφόρων μουσικών ειδών, έχει παράγει ένα ιδιαίτερο μείγμα με μεγάλη απήχηση, τόσο εγχώρια, όσο και διεθνή.\nΜε το νέο του alias ως Dream Weapons, συνδυάζει το krautrock με τάσεις της χορευτικής μουσικής όπως το minimal wave και το acid, μένοντας πάντα πιστός στο πολυδιάστατο, καλειδοσκοπικό στυλ που χαρακτήρισαν την πορεία του μέχρι τώρα.\nΗ τελευταία του δουλειά, το EP Pathways κυκλοφόρησε πέρυσι στη γερμανική Holger. Η ιδιαιτερότητα του ήχου και το ευρύ φάσμα των επιρροών του, του χάρισαν μια θέση στις playlist πολλών καταξιωμένων DJs από διαφορετικές αφετηρίες: από τους Barnt και τη Helena Hauff, μέχρι τους Ame και τον Oskar Offerman.\nΠίσω από την μυστηριώδη μάσκα του Headless Horseman κρύβεται ένας παραγωγός που έχει καταφέρει να εδραιωθεί στην ευρωπαϊκή ηλεκτρονική σκηνή παρουσιάζοντας μια από τις πιο συναρπαστικές live πράξεις της techno. Οι περιβεβλημένες από άκρα μυστικότητα επώνυμες κυκλοφορίες του, χαρακτηρίζονται από σκοτεινό, ακατέργαστο και ρυθμικό Techno ήχο, με έντονες αποχρώσεις IDM.\nΤα πρόσφατα σετ του στα Berghain, Boiler Room και Berlin Atonal Festival, έχουν αποδείξει τόσο τις ανυπέρβλητες ικανότητές του ως παραγωγό όσο και τη σαφή διάθεσή του να μετατρέπει το dancefloor σε αρένα. Ο Καβαλάρης έχει σίγουρα το δικό του ξεχωριστό και απαράμιλλο στιλ.\nHydroessa είναι ένα νεοσύστατο αναλογικό σχήμα των Άστυτεκκ και Γ, συντελεστών της αθηναϊκής δισκογραφικής Lower Parts και της κολλεκτίβας urbanoise. Το σχήμα έχει ως βασική επιρροή την electro. Αναλογικοί συνθετητές, drum machines, πετάλια και παραμορφωμένα φωνητικά είναι τα εργαλεία για τα live τους.\nΟ John Templeton εμφανίζεται σε διάφορα σημεία της Αμερικανικής techno σκηνής, άλλωτε παρουσιαζόμενος ως dj, ως promoter αλλά και ως front man της Emote Music. Αναπόσπαστο μέλος στη δημιουργία του Would Shop, μιας underground αποθήκης στο Denver του Colorado, όπου τα βράδια λειτουργούσε ως βήμα προβολής και έκφρασης διαφόρων djs, ενώ το πρωί ως κλειστό skate park. Παράλληλα, είναι ο ιδρυτής και καλλιτεχνικός διευθυντής του ετήσιου Great American Techno Festival, που πραγματοποιείται στο κέντρο της πόλης του Denver.\nΓεννημένος στη Γαλλία και με έδρα το Βερολίνο, ο David Letellier, γνωστός ως Kangding Ray, εξελίχθηκε ως κιθαρίστας και ντράμερ σε διάφορα συγκροτήματα με επιρροές από την rock, pop μέχρι και την jazz, πριν επικεντρωθεί τελικά στον ηλεκτρονικό ήχο. Η μουσική του χαρακτηρίζεται από ευαίσθητες ψηφιακές ισορροπίες με συνθέσεις που ενώνουν μελωδίες και μηχανικούς ήχους μέσα σε πολύπλοκα και υποτονικά ρυθμικά πλαίσια.\nΕνσωματώνοντας δεξιοτεχνικά λούπες κιθάρας, μπασογραμμές, υπολειμματικό θόρυβο, ακουστικά όργανα και ψηφιακές αλλοιώσεις, ο Letellier δημιουργεί πολυεπίπεδα ηχοτοπία. Αυτή η ανεκτίμητη μουσική ευρύτητα αντικατοπτρίζεται στον ιδιαίτερο τρόπο με τον οποίο συγχωνεύει τον ρυθμό με το συναίσθημα στις βραδέως εξελισσόμενες συνθέσεις του.\nΟι ζωντανές εμφανίσεις του αποτελούν ισχυρές μουσικές εμπειρίες, γνωστές για τον έντονο πειραματισμό τους, χρησιμοποιώντας φωνητικά, πολλαπλά κανάλια μουσικών οργάνων, αναλογικό εξοπλισμό μαζί με laptop, midi pads και κιθάρες. Ο Kangding Ray συχνά προσκαλεί καλλιτέχνες να τον συνοδέψουν επί σκηνής, παίζοντας keyboards, κιθάρα ή χρησιμοποιώντας διάφορα ψηφιακά όργανα.\nΣυνιδρυτής της experimental/techno ετικέτας Modal Analysis, ο Kondaktor βρίσκεται πίσω από τα decks για σχεδόν μια δεκαετία, αποτελώντας πλέον μία από τις εξέχουσες μορφές της Αθηναϊκής ηλεκτρονικής σκηνής. Τα DJ sets του ποικίλλουν, κινούμενα ανάμεσα σε σκοτεινούς μέχρι funky ήχους και από deep techno μέχρι Chicago house. Απολαμβάνει να μιξάρει διαφορετικά στυλ δοκιμάζοντας διαφορετικούς ήχους κάθε φορά.\nΤο 2012 τον βρήκε να κάνει το ντεμπούτο του ως μουσικός παραγωγός στην Further Records του Seattle. Παράλληλα, συγκαταλέγεται στην ομάδα οργάνωσης πάρτι “Reform”.\nΟ Λευτέρης Μπριλάκης γνωστός και ως Mackenzie είναι ο ιδιοκτήτης του δισκοπωλείου Ηabeat Records, το οποίο ίδρυσε το 2011 και βρίσκεται στην πλατεία του Ψυρρή. Το Habeat Records λειτουργεί ως μια ιδέα που βασίζεται στην αγάπη για το βινύλιο και την ηλεκτρονική μουσική, ενώ στην διαρκώς ενημερωμένη συλλογή του συγκαταλέγονται αξιόλογες παραγωγές της house αλλά και της techno σκηνής.\nΩς dj ο Mackenzie έχει έντονες μουσικές επιρροές από την ζωή του στο Βερολίνο ενώ ταυτόχρονα συμμετέχει ενεργά στη διοργάνωση ξεχωριστών μουσικών events. Το 2013 προστέθηκε στην ομάδα Sleazy Beats & Dirty Vibes μαζί με τους Ζοrz και Kondaktor που πραγματοποιούν απογευματινά parties στην Αθήνα. Είναι επίσης βασικός συντελεστής του default, μιας ομάδας που ενώνει την ευρύτερη καλλιτεχνική κοινότητα μέσα από εκθέσεις, προβολές και παραστάσεις, άρτια συνοδευόμενες από σύγχρονο ηλεκτρονικό ήχο.\nΟ Morah ξεκίνησε να παίζει μουσική στη νεαρή ηλικία των 16, δείχνοντας εμφανώς την προτίμησή του στις πιο σκοτεινές πτυχές του ηλεκτρονικού ήχου. Σήμερα το εύρος της μουσικής του εκτείνεται από την techno, και την electro, μέχρι την house και drone, με ιδιαίτερη αδυναμία στον παραμορφωμένο ήχο.\nΤον τελευταίο χρόνο έχει εδραιωθεί στην αθηναϊκή ηλεκτρονική σκηνή μέσα από τα διαρκώς εξελισσόμενα σετ του, τυγχάνοντας αναγνωρίσεως από καλλιτέχνες παγκοσμίου εμβέλειας όπως η Helena Hauff. Παράλληλα είναι ιδρυτής της μουσικής πλατφόρμας Phormix, διοργανώνοντας event και κυκλοφορώντας podcasts από καταξιωμένα ονόματα της διεθνούς ηλεκτρονικής σκηνής.\nΟ Nemmett είναι παραγωγός ηλεκτρονικής μουσικής και dj με έδρα του την Αθήνα. Ξεκίνησε τη μουσική του διαδρομή παίζοντας σε συγκροτήματα και ηχογραφώντας ατομικές του συνθέσεις. Το ενδιαφέρον του για την ηλεκτρονική μουσική γεννήθηκε ενώ σπούδαζε μουσική τεχνολογία και ξεκίνησε να πειραματίζεται με foley ηχογραφήσεις, θορύβους, ρυθμούς κρουστών, ηχοτοπία και μελωδίες.\nΤόσο οι παραγωγές του όσο και τα dj set του συνδυάζουν διαφορετικά στοιχεία από αφαιρετικούς drone ήχους και breakbeats μέχρι μελωδίες και σκληρούς βιομηχανικούς ρυθμούς. Το μουσικό ενδιαφέρον του Nemmett επεκτείνεται στο sound design και στη μουσική σύνθεση ενώ είναι υπεύθυνος για τη δημιουργία μιας σειράς από soundtrack για θεατρικά έργα.\nΟ Saradis ξεκίνησε να παίζει μουσική το 2012 και σε μικρό χρονικό διάστημα με την αγάπη και το πάθος του για τη μουσική έχει καταφέρει να εισχωρήσει στην αθηναϊκή techno σκηνή. Καθιερωμένος πλέον στα Meltdown parties, έχει δειξει την ικανότητα να αναδεικνύει την ιδιαιτερότητα της techno μουσικής μέσα από τα πολύ ισορροπημένα σετ του που επιδεικνύουν μεγάλη προοπτική.\nSkatebård, ο Νορβηγός παραγωγός όλων των πραγμάτων ηλεκτρονικών. Οι μουσικές του προτιμήσεις εναλλάσονται μεταξύ της αισθαντικής techno, neo-italo και electro από ένα εναλλακτικό μέλλον, καθώς και της προσωπικής του ιδιαίτερης ερμηνείας της Detroit house μέσα από ένα Σκανδιναβικό κοσμικό πρίσμα. Οι παραγωγές του κοσμούν ετικέτες όπως η Digitalo Enterprises, Radius Records, Supersoul Recordings, Tellè Records, Keys of Life Finland, Luna Flicks, Totally και Sex Tags Mania.\nSvarte Greiner είναι ένα από τα moniker του Erik K. Skodvin, μέλος των Deaf Center και ιδρυτή της ετικέτας Miasmah. Έχοντας σπουδάσει γραφιστική, ίδρυσε την ετικέτα Miasmah τοσο ως γραφιστική εταιρεία όσο και ως μέσο δωρεάν διάθεσης MP3. Η πρώτη του κυκλοφορία ως Svarte Greiner ήταν το single “Traditional Wood on Trees”, η ευρεία αποδοχή του οποίου οδήγησε στο πρώτο του σόλο album “Knive”, στην ετικέτα Type το 2006. Με το “Knive” ο Skodvin εφήυρε και εδραίωσε ένα ολόκληρο μουσικό είδος, το “acoustic doom”, το οποίο εν συνεχεία βρήκε πολλούς μιμητές. Ακολούθησαν οι κυκλοφορίες Kappe, Penpals Forever (And Ever) καθώς και η πιο πρόσφατη Black Tie.\nΗ μουσική του απαρτίζεται από απροσδιόριστους οργανικούς ήχους, οι οποίοι συγχωνεύονται με βαθιά drones, τριγμούς και γραντζουνιές από χορδές τσέλο και κιθάρας, παράγωντας μια σκοτεινή και ανησυχητική ατμόσφαιρα η οποία περιβάλλει τους ακροατές σε ένα ανατριχιαστικό ηχόκοσμο.\nΟ Χρυσόστομος Λαζαρίδης (Terra Exotica) γεννήθηκε, ζει και ακούει μουσική στην Αθήνα.\nΟ Valerio Tricoli (Παλέρμο, Ιταλία, 1977) είναι συνθέτης και ερμηνευτής ηλεκτρο-ακουστικής μουσικής. Τα ακουστικά του σετ αποτελούνται από αφηγηματικό αυτοσχεδιασμό ο οποίος λαμβάνει υπόψη την πολυπλοκότητα των σχέσεων που δημιουργούνται μεταξύ της πραγματικότητας, της εικονικότητας και της μνήμης, αποδίδοντας μια deja-vu εμπειρία. Δίνοντας προτεραιότητα στη σπασμοδικότητα έναντι της συνέχειας και με τη χρήση ενός δυναμικού εύρους το οποίο συχνά υπερπηδά από την σχεδόν απόλυτη σιωπή σε ακραίες εκρήξεις ήχων, επιτυγχάνει έντονα μελαγχολικές διαθέσεις.\nΟι ηλεκτρο-ακουστικές στουντιακές του συνθέσεις, ακολουθούν την παράδοση της Musique Concrète, εξερευνόντας τις έννοιες του εσωτερικού και του μεταφυσικού, όπως αυτές εκφράζονται τόσο από το ψυχολογικό όσο και από το φυσικό, όπου σε συνδυασμό με την χρήση προφορικού λόγου, καταφέρνει να δημιουργήσει άκρως υπαρξιακές μουσικές συνθέσεις.\nΗ τελευταία του κυκλοφορία “Miseri Lares” (PAN), χαρακτηρίστηκε ως “ένας δίσκος ο οποίος αποτελεί μια ιστορία γεμάτη προκλητικών σημαινόντων τα οποία συγκλίνουν για να δημιουργήσουν μια αλληγορικά διαστροφική ομορφιά” (Mischa Mathys, The Formant).\nVirilio ονομάζεται το ντούο του Δημήτρη Παπαδάτου (KU) και της Κορίνας Τριανταφυλλίδη (Cosi). Η μουσική τους σύμπραξη ξεκινάει το 2009 με μια σειρά απο κυκλοφορίες που προκύπτουν απο αυτοσχεδιασμούς μέσω skype.\nΟι Virilio αποτελούν τον βασικό «όχημα» της διαδρομής και εξερεύνησης τους σε ηχητικές περιοχές που καλύπτουν ένα ευρύ φάσμα, απο την ηλεκροακουστική μουσική και τον αυτοσχεδιασμό ως την αφαιρετική σύνθεση και την techno.\nΤο 2013 ίδρυσαν την δισκογραφική εταιρία “Record Label Record Label”, η οποία επικετρώνεται σε ηχητικούς πειραματισμούς απο καλλιτέχνες της Ελλάδος και του εξωτερικού.\nΤο ‘’Signature” ειναι ή πρώτη κυκλοφορία των Virilio σε βινύλιο 12” και η πρώτη απο την σειρά των private press κυκλοφοριών της “Record Label Record Label”.\nΟ Κώστας Αθανασιάδης, aka XDB, είναι γεννημένος και μεγαλωμένος στην Γερμανία, με ελληνική καταγωγή. Ξεκίνησε την πορεία του ως DJ στις αρχές της δεκαετίας του ‘90, δουλεύοντας παράλληλα σε δισκοπωλείο και έχοντας την δική του ραδιοφωνική εκπομπή, ενώ το 2006 ίδρυσε την δισκογραφική εταιρεία Metrolux. Δεινός συλλέκτης βινυλίων από την παιδική ηλικία, έχει εξελίξει τις ικανότητας του παίζοντας τόσο σε club όσο και στο ραδιόφωνο. Τα dj set του XDB βασίζονται κυρίως στην μεγάλη δισκογραφική του συλλογή, η οποία καλύπτει όλο το φάσμα της ηλεκτρονικής μουσικής. Μη έχοντας έλλειψη σε τεχνικές ικανότητες, αυτό που τον κάνει να ξεχωρίζει είναι οι μουσικές του επιλογές, επιδικνύοντας το ταλέντο του σε παγκοσμίου φήμης διοργανώσεις όπως τα φεστιβάλ Labyrinth και Freerotation, με το τελευταίο να τον βλέπει να επιστρέφει κάθε χρόνο από το 2010 και έπειτα.\nΣτις παραγωγές του, ο XDB προτιμάει μια πιο αργή αλλά σταθερή απόδοση, επικεντρώνοντας την προσοχή του στην ποιότητα παρά στην ποσότητα, μια προσέγγιση που έχει εδραιώσει την φήμη του ως αξιόλογου καλλιτέχνη, κερδίζοντας ευρεία αποδοχή τόσο από το κοινό όσο και από άλλους καλλιτέχνες.\nΟι συνεργασίες του μετρούν ονόματα όπως αυτών των Aaron Carl, Norm Talley και Patrice Scott, αλλά και κυκλοφορίες σε ποιοτικές ετικέτες όπως η Wave Music, Echocord, AIM, Dolly και Sistrum.\nΣτρατολογώντας μη-μουσικά στοιχεία υπό έναν ανέκδοτο τρόπο, ο Υπάρχει Πρόβλημα Αμαλία είναι ένα project ηχητικής gonzo δημοσιογραφίας.\n– Ο Valerio Tricoli στο ελculture.gr, συνέντευξη στη Νίκη Ξένου\ntags / Φεστιβάλ / Electronica / experimental / Youth events / Μουσική / Πρόγραμμα Φεστιβάλ 2020 / Θεατρικές Παραστάσεις 2020 / Χορευτικές Παραστάσεις 2020 / Πρόγραμμα Θεατρικών και Χορευτικών Παραστάσεων 2020 σε Αθήνα και Θεσσαλονίκη\n* Για περισσότερες πληροφορίες σχετικά με τις ακριβείς ημερομηνίες, ώρες και κόστος των δράσεων του φεστιβάλ συμβουλευτείτε το Αναλυτικό Πρόγραμμα που βρίσκεται στο σώμα του κειμένου.\nΑρμοδίου 10 (Βαρβάκειος Πλατεία), Αθήνα 105 52, +302103246100, http://www.artower.gr/, http://www.artower.gr/


Xanthi – Panathinaikos Live Streaming διαβάστε την εκτίμηση του αγώνα …\nΠέρυσι έφτασε να «χτυπάει» μέχρι τέλους ένα ευρωπαϊκό εισιτήριο. Ρεαλιστικά είναι δύσκολο να το επαναλάβει φέτος. Η σεζόν ωστόσο ξεκινάει με φιλοδοξίες. Αυτές ενισχύθηκαν από την εικόνα που είχε στην πρόβα τζενεράλε με τον Ηρακλή την περασμένη Κυριακή. Xanthi – Panathinaikos Live Streaming\nΦιλικό το οποίο ήταν νικηφόρο με σκορ 2-1. Η αλήθεια είναι πως οι Ακρίτες ήταν… μετρημένοι στο μεταγραφικό παζάρι του καλοκαιριού. Έκαναν ελάχιστες προσθήκες, χωρίς υπερβολές. Στα οκτώ φιλικά που έδωσαν, δεν ήταν κακοί, σίγουρα πάντως δεν έβγαλαν και μάτια.\nΣε κάθε περίπτωση πάντως, η ομάδα του Μίλαν Ράσταβατς θα έχει και φέτος για όπλο της τα Πηγάδια. Αξίζει να αναφερθεί ότι στην έδρα της, τρέχει πολύ καλό ρεκόρ τα τελευταία χρόνια κόντρα στον Παναθηναϊκό. Σε έξι αναμετρήσεις από το τα τέλη του 2012, μετράει τρεις νίκες, δύο ισοπαλίες και μόλις μία ήττα.\nΑγωνιστικά Νέα: Χωρίς απρόοπτα ολοκλήρωσε το Σάββατο η Ξάνθη την προετοιμασία της για την πρεμιέρα του πρωταθλήματος. Έτσι, ο κόουτς Μίλαν Ράσταβατς συμπεριέλαβε στην αποστολή τους 20 που θεωρεί πως βρίσκονται στην καλύτερη κατάσταση. Μοναδικοί που έχουν τεθεί εκτός μάχης είναι ο έμπειρος μέσος Μπρίτο (πέρυσι 23/4) και ο νεοφερμένος κεντρικός αμυντικός Αλμέιδα (πέρυσι 24/2 με Μπράγκα Β), οι οποίοι γυμνάζονται ατομικά. Xanthi – Panathinaikos Live Streaming\nΠιθανή ενδεκάδα: (4-3-3): Ζίβκοβιτς – Σιλά, Μπαξεβανίδης, Μελιόπουλος, Κασάδο – Ντε Λούκας, Καμαρά, Τζουρίτσκοβιτς – Γέντρισεκ, Κίκε, Κάστρο\nΞεκινάει η πιο περίεργη σεζόν της ιστορίας του! Δεν αρμόζει στο όνομα του, ωστόσο καλείται φέτος να δώσει μάχη επιβίωσης. Τουλάχιστον αν δεν υπάρξει η αλλαγή στο ιδιοκτησιακό, με ότι αυτό συνεπάγεται. Η κόντρα ΠΑΕ με Ερασιτέχνη, τον στέλνει στο κρύο και αχανές ΟΑΚΑ, για να σώσει ότι μπορεί. Xanthi – Panathinaikos Live Streaming\nΟ Γιώργος Δώνης καλείται να βγάλει σε πέρας τη χρονιά με νεαρούς και άπειρους ποδοσφαιριστές κατά βάση, καθώς υπάρχει απαγόρευση μεταγραφών για φέτος. Συν τοις άλλοις, οι «πράσινοι» ξεκινάνε τη σεζόν με -6 βαθμούς, ενώ δεν έχει αποκτηθεί ακόμα ο βασικός σέντερ φορ. Ο μοναδικός παίκτης, για τον οποίο θα ξοδευτούν χρήματα δηλαδή. Όσοι βρίσκονται στο σύλλογο πάντως, είναι έτοιμοι για αυτό που ακολουθεί.\nΘα δώσουν «μάχη» τόσο για να βγει η σεζόν, όσο το δυνατόν πιο αναίμακτα. Τουλάχιστον, η Ξάνθη πήρε πίσω την αρχική της απόφαση να μην εκδοθούν εισιτήρια και θα έχει τον κόσμο του στο πλευρό του στα Πηγάδια. Μια έδρα που περνάει δύσκολα την τελευταία πενταετία.\nΑγωνιστικά Νέα: Η αποστολή των «πρασίνων» αναχώρησε με πτήση τσάρτερ για την Ξάνθη το απόγευμα του Σαββάτου. Ο κόουτς Δώνης δεν συμπεριέλαβε στα πλάνα του τον μεσοαμυντικό Κάτσε (πέρυσι 15/0 με Παναθηναϊκό, ΠΑΟΚ), και τους επιθετικούς Βέργο (πέρυσι 8/1 με Ολυμπιακό, Βάσας), Καμπέτση (πέρυσι 17/3 με Ντόρτμουντ Β’). Ο πρώτος κρίθηκε ανέτοιμος, καθώς επέστρεψε σε φουλ ρυθμούς προπονήσεων πριν δύο ημέρες. Όσον αφορά τους δύο νεοαποκτηθέντες, προφανώς θα χρειαστούν ένα διάστημα για να προσαρμοστούν στο σύλλογο. Xanthi – Panathinaikos Live Streaming\nΠιθανή ενδεκάδα: (3-4-2-1): Διούδης – Οικονόμου, Κολοβέτσιος, Πούγγουρας – Κουρμπέλης, Δώνης, Κουλιμπαλί, Ινσούα – Μπουζούκης, Χατζηγιοβάνης – Μουνιέ\nΤα Πηγάδια τον δυσκόλευαν στα καλά του τον Παναθηναϊκό. Πόσο μάλλον τώρα! Έχει πολύ δύσκολη αποστολή το «τριφύλλι» με την Ξάνθη να είναι δυνατή στην έδρα της. Τείνουμε προς τα αριστερά, όμως θα το αφήσουμε στην άκρη, εξαιτίας των ειδικών συνθηκών που επικρατούν στους «πράσινους».\nLive StreamingpanathinaikosXanthiXanthi - PanathinaikosXanthi - Panathinaikos Live Streaming


Τα πλεονεκτήματα των πρωτότοκων | Euronews\nΤα πλεονεκτήματα των πρωτότοκων\nΗ μεγαλύτερη προσοχή που δείχνουν κάποιοι γονείς στα πρωτότοκα παιδιά τους, τα βοηθά πολλές φορές να έχουν καλύτερες επιδόσεις στη ζωή τους δείχνει έρευνα οικονομολόγων από το Πανεπιστήμιο του Εδιμβούργου, του Analysis Group και του Πανεπιστημίου του Σίδνεϊ.\nΟι ερευνητές διαπίστωσαν ότι ακόμα και από την ηλικία του ενός έτους, τα πρωτότοκα παιδιά τα πηγαίνουν καλύτερα στα τεστ νοημοσύνης. Και θεωρούν ότι αυτό είναι το αποτέλεσμα της μεγαλύτερης πνευματικής διέγερσης στα πρώτα χρόνια της ζωής τους.\nΑν και τα παιδιά έλαβαν τα ίδια επίπεδα συναισθηματικής υποστήριξης, τα πρωτοτόκα ανέλαβαν περισσότερη υποστήριξη στις εργασίες που ανέλαβαν κάτι που ανέπτυξε ιδιαίτερα τις ικανότητες τους να σκέφτονται, διαπίστωσε η έρευνα.\nΟι ερευνητές πιστεύουν ότι τα ευρήματα μπορούν να εξηγήσουν τη λεγόμενη επιρροή από τη σειρά γέννησης, λόγω της οποίας τα παιδιά που γεννιούνται πρώτα σε μία οικογένεια, έχουν αργότερα υψηλότερο επίπεδο εκπαίδευσης και λαμβάνουν μεγαλύτερο μισθό.\nΗ έρευνα διήρκεσε 14 χρόνια. Έλαβαν μέρος περίπου 5000 παιδιά. Οι ερευνητές τα παρακολουθούσαν πριν από τη γέννησή τους μέχρι την ηλικία των 14 ετών. Έκαναν εκτίμηση της κατάστασης κάθε παιδιού, κάθε δύο χρόνια.\nΤα πλεονεκτήματα για τα πρωτότοκα ξεκινούν από πολύ νωρίς, από τις πρώτες ημέρες της ζωής και διαρκούν μέχρι τα τρία περίπου.\nΑντίστοιχα, διαφορετική είναι και η συμπεριφορά των γονέων. Σύμφωνα με την έρευνα δίνουν λιγότερα ερεθίσματα στα μικρότερα παιδιά τους και λαμβάνουν μέρος σε λιγότερες δραστηριότητας, όπως είναι το διάβασμα, το παίξιμο μουσικών οργάνων και οι χειροτεχνίες.\nΕίναι χαρακτηριστικό ότι οι μητέρες πήραν και μεγαλύτερα ρίσκα στη δεύτερη εγκυμοσύνη τους, όπως είναι το κάπνισμα.\nΕλλάδαCovid-19ΡωσίαΠεριβάλλονπανδημίαΘύματαΠάπας ΦραγκίσκοςΕυρωπαϊκή ΈνωσηΚύπροςάμυναΒραζιλίαΜετανάστες